ΓΡΑΠΤΗ ΕΡΩΤΗΣΗ E-0868/03

υποβολή: Joaquim Miranda (GUE/NGL) προς την Επιτροπή

(20 Μαρτίου 2003)

Θέμα: Εργασίες φορτοεκφόρτωσης στους κοινοτικούς λιμένες και ασφάλεια στη θάλασσα

Τα ατυχήματα που συνέβησαν σε κοινοτικά ύδατα, ειδικότερα δε οι περιπτώσεις του Erika και του Prestige, με τις γνωστές σημαντικές ζημίες για το περιβάλλον και τους εργαζομένους που απασχολούνται σε διαφορετικούς τομείς δραστηριοτήτων, οδήγησαν τα κοινοτικά θεσμικά όργανα στο να προσδίδουν ιδιαίτερη σημασία στα προβλήματα που άπτονται της ασφάλειας στη θάλασσα.

Η βελτίωση των συνθηκών πρόσβασης στους κοινοτικούς λιμένες, όπως και όλων των συναφών δραστηριοτήτων καιπηρεσιών, θα έπρεπε να ενταχθεί στους ανωτέρω στόχους και, συνεπώς, να συμπεριληφθεί στη δέσμη μέτρων που πρέπει να αναληφθούν με σκοπό την ενίσχυση της ασφάλειας σε περίπτωση μελλοντικών ατυχημάτων.

Είναι πασίγνωστο, ωστόσο, ότι σημαντικό ποσοστό των πλοίων πουψώνουν σημαίες ευκαιρίας, αλλά και ορισμένα πλοία πουψώνουν σημαία κάποιου κράτους μέλους, ταξιδεύουν με μειωμένο πλήρωμα το οποίο, συν τοις άλλοις, πολύ συχνά δεν διαθέτει την κατάλληλη ειδική επαγγελματική κατάρτιση.

Και όλα δείχνουν ότι ηπό εξέταση οδηγία για την πρόσβαση στην αγορά λιμενικώνπηρεσιών θα επιτρέπει την παροχή τεχνικών ναυτικώνπηρεσιών και την εκτέλεση εργασιών φορτοεκφόρτωσης από τα ίδια τα μέλη του πληρώματος των πλοίων που χρησιμοποιούν τους λιμένες, τα οποία δεν θα χρειάζονται σχετική άδεια και, επομένως, δεν θαπόκεινται σε ελέγχους για να διαπιστωθεί αν διαθέτουν τα κατάλληλα προσόντα ούτως ώστε να δύνανται να ενεργούνπό συνθήκες μέγιστης ασφάλειας, τόσο για το προσωπικό τους όσο και για τις εγκαταστάσεις όπου εργάζονται.

Για τους προαναφερθέντες λόγους, ερωτώ την Επιτροπή ποια μέτρα προτίθεται να λάβει προκειμένου να μη τεθεί σε κίνδυνο η ασφάλεια των κοινοτικών λιμένων, του πληρώματος των ελλιμενιζόμενων πλοίων και των εργαζόμενων στους λιμένες λόγω ελλείψεων και/ή ακαταλληλότητας του προσωπικού που ενδέχεται να διαπιστωθούν κατά την παροχή των αναγκαίων για τη λειτουργία των λιμένωνπηρεσιών.

Απάντηση της κυρίας de Palacio εξ ονόματος της Επιτροπής

(15 Μαΐου 2003)

Όπως επισημαίνει το Αξιότιμο Μέλος του Κοινοβουλίου, τα ατυχήματα των δεξαμενοπλοίων Erika και Prestige κατέδειξαν ότι πρέπει να βελτιωθούν τα μέτρα ασφάλειας πάνω στα πλοία αλλά και στην ξηρά, τόσο ως προς το περιεχόμενο όσο και ως προς την αποτελεσματικότητα.

Με την ευκαιρία, η Επιτροπή θα ήθελε ναπενθυμίσει ότι οι λιμενικές αρχές ελέγχου έχουν ως αρμοδιότητα την τήρηση των όρων της σύμβασης STCW (Seafarers Training, Certification and Watchkeeping). Στην προκειμένη περίπτωση, πρόσφατη νομοθετική πρόταση της Επιτροπής(1) αποβλέπει σε ενίσχυση της κοινοτικής προσέγγισης σε ό,τι αφορά τόσο την παρακολούθηση των ελέγχων όσο και τα χαρακτηριστικά των διπλωμάτων που έχουν ναυτικοί προερχόμενοι από μη κοινοτικές χώρες ώστε να μπορούν να εργάζονται σε κοινοτικά πλοία.

Η οδηγία που προτείνεται(2) σχετικά με τις λιμενικέςπηρεσίες καθώς και η κοινή θέση του Συμβουλίου(3) ορίζουν ρητά ότι αναφορικά με την ασφάλεια και τους κοινοτικούς κανόνες δεν χωρούν συμβιβασμοί, και ότι μπορούν να εφαρμόζονται οι συναφείς εθνικοί κανόνες που ανταποκρίνονται στα κοινοτικά πρότυπα. Επιπλέον, όταν ένας ναυτικός φτάνει σε κάποιο λιμάνι, και εν συνεχεία, για κάλυψη προσωπικών του αναγκών, εκτελεί διάφορες εργασίες στην επικράτεια ενός κράτους μέλους και όχι επί του πλοίου, οι δραστηριότητές του διέπονται από τη νομοθεσία του εν λόγω κράτους μέλους.

(1) COM(2003)1 τελικό.

(2) Πρόταση οδηγίας του Κοινοβουλίου και του Συμβουλίου σχετικά με την πρόσβαση στην αγορά λιμενικώνπηρεσιών (ΕΕ C 154 E της 29.5.2001), όπως τροποποιήθηκε (ΕΕ C 181 E της 30.7.2002).

(3) ΕΕ C 299 E της 3.12.2002.